ДО АКЦИОНЕРИТЕ
НА КОСТЕНЕЦ-ХХИ АД


Д О К Л А Д
на Директора за връзки с инвеститорите на Костенец-ХХИ АД за дейността му през 2017 година


Настоящият доклад съдържа информация относно всички аспекти на моята дейност през изминалата 2017 г., в качеството ми на Директор за връзки с инвеститорите /ДВИ/ на Костенец-ХХИ АД, и в изпълнение на законово регламентираните изисквания за дейността на Директорите за връзки с инвеститорите, разписани в чл.116г, ал.1 от ЗППЦК, както и при спазване на основните принципи, заложени в Етичния кодекс на Директорите за връзки с инвеститорите в България, които съм приела да спазвам. 
Основните ми задължения и отговорности и през изминалата 2017 г. бяха свързани с осъществяване на процеса по разкриване на информация от страна на Костенец-ХХИ АД, като съм се съобразявала с изискванията на закона, интересите на дружеството и не на последно място с интересите на инвеститорите и други ползватели. В този аспект, и в рамките на моите правомощия, съм се старала дружеството да оповестява достоверна и навременна информация (периодична), ad hoc (вътрешна) и друга регулирана информация, адресирана към настоящи и бъдещи инвеститори, както и други заинтересовани лица. В съответствие с разпоредбите на ЗППЦК и поднормативните актове по прилагането му, оповестяваната информация бе изпращана до регулирания пазар (БФБ-София АД), до регулаторния орган (Комисия за финансов надзор (КФН)) и представяна пред обществеността.
	В изпълнение на едно от основните законово определени задължения на ДВИ, регулярно предоставях задължителната периодична информация, под формата на комплекта финансови отчети, на тримесечна и годишна база. В качеството ми на ДВИ изготвях и оповестявах текуща вътрешна (съществена) информация, както и всяка друга регулирана информация, изискуема по закон. Периодичната, текуща и друга регулирана информация бе оповестявана по реда и начините, упоменати в ЗППЦК и Наредба 2 за проспектите при публично предлагане и допускане до регулиран пазар на ценни книжа и за разкриването на информация от публичните дружества и други емитенти на ценни книжа. През 2017 г. дружеството оповестяваше регулирана информация пред обществеността посредством специализираната финансова медия Infostock.bg (www.infostock.bg), както и посредством интернет страницата на “Костенец-ХХИ” АД – www.hhi-bg.com. На следващо място и по повод провеждането на общите събрания на акционерите през 2017 г., представях от името на дружеството необходимите документи, в съответствие с разпоредбите на закона и в законово установените срокове пред регулаторния орган, регулирания пазар, Централен депозитар АД и обществеността.
 	В заключение, не съм разпространявала подвеждаща информация, както и не съм допускала действия под натиск в рамките на моята професионална дейност или в партньорството с други участници на капиталовия пазар. 

